kardosdrur/scandi-wiki huggingface dataset:
Kammeltal

Kammeltal er en kommune i Landkreis Günzburg i Regierungsbezirk Schwaben i den tyske delstat Bayern.

Geografi 
Kammeltal ligger i Region Donau-Iller, og har navn (Kammeltal betyder  Kammeldalen) efter floden Kammel, der er en biflod til Mindel.
 
Kommunen består af de indtil 1972 selvstændige kommuner: Behlingen (465 indb.), Egenhofen (134 indb.), Ettenbeuren (1113 indb.), Goldbach (392 indb.), Hammerstetten (172 indb.), Kleinbeuren (138 indb.), Ried b.Behlingen (317 indb.), Unterrohr (165 indb.), Wettenhausen (671 indb.), samt landsbyerne og bebyggelserne Ettenbeurer Wald, Galgenforst, Rohrer Wald, Hartberg, Keuschlingen, Reifertsweiler og Waldheim.

Hovedparten af den nuværende kommunes område, har oprindeligt hørt under Kloster Wettenhausen

Landkreis Günzburg
TrackPoint

En TrackPoint er et pegeredskab placeret mellem tasterne g, h og b på tastaturet på ThinkPad bærbare computere. TrackPointen består udover den lille røde knop af tre knapper under midten af tastaturet, hvilket gør at musen kan styres uden at fingerne behøves flyttes fra skrivepositionen. En TrackPoint virker ved hjælp af en tryksensor (strain gauge) der omregner trykket på TrackPointen til hastigheden af musemarkøren på skærmen, jo hårdere tryk jo højere hastighed har musemarkøren.

Referencer 

Kontrollere
Hilary Majewski

Hilary Majewski (født 15. maj 1838 i Radom, død 21. juli 1892 i Łódź) var en polsk arkitekt, der fra 1872 og frem til sin død var Łódź' byarkitekt.

Majewski fuldførte Det kejserlige kunstakademi i Sankt Petersborg. Han var meget aktiv og bliver regnet som den største byarkitekt i byens historie. Han stod for 546 bygningsprojekter i Łódź og tegnede villaer, fabrikantpaladser og lejeboliger inspireret af italiensk renæssance. Han havde også tilsyn over byggeriet af blandt andet fabrikker, veje og broer.

Majewski tegnede mange af murstenshusene ved Piotrkowska-gaden (blandt andet Hotel Grand). Hans mest kendte projekter omfatter:
 Izrael Poznańskis palads
 Fabrikskomplekset Księży Młyn
 St. Aleksander Nevskij-katedralen
 Izrael Poznańskis fabrikskompleks (Manufaktura)
 Kreditselskabets sæde i Łódź

Eksterne henvisninger 

Łódź
Arkitekter fra Polen
Historicistiske arkitekter
Kötz

Kötz er en kommune i Landkreis Günzburg i Regierungsbezirk Schwaben i den tyske delstat Bayern. Den er administrationsby i Verwaltungsgemeinschaft Kötz.

Geografi 
Kötz ligger i Region Donau-Iller.
 
Kommunen består af de tidligere selvstændige kommuner Ebersbach, Großkötz og Kleinkötz. Großkötz og Kleinkötz, blev lagt sammen i 1972, og Ebersbach blev indlemmet i 1978.

Historie 
Großkötz hørte indtil 1806 under det østrigske Markgrevskab Burgau.

Landkreis Günzburg
SVT Barnkanalen

SVT Barn er en af Sveriges Televisions tv-kanaler som siden den 23. december 2002 har sendt børneprogrammer.

Tv-kanaler fra Sverige
Etableret i 2002
Sveriges Television
Horst Seehofer

Horst Lorenz Seehofer (født 4. juli 1949 i Ingolstadt, Bayern, Tyskland) er en tysk politiker, der fra marts 2018 til december 2021 var Tysklands indenrigsminister. Fra 1992 til 1998 var han social- og sundhedsminister i forbundsregeringen, og fra 2005 til 2008 var han minister for fødevarer, landbrug og forbrugerbeskyttelse. Derefter var han fra 2008 til 2018 ministerpræsident i delstaten Bayern. Derudover var han formand for det kristendemokratiske parti CSU fra 2008 til 2019.

Seehofer er uddannet i kommunal administration fra Bayerische Verwaltungsschule og har tidligere arbejdet som embedsmand. 

Han blev medlem af Bundestag i 1980 og blev næstformand for CSU/CDU's gruppe i oktober i 1988. Som følge af uenighed om sundhedsforsikringsbidrag trak han sig fra sin post i 2004, men fortsatte som næstformand for CSU. Siden han blev valgt til Bundestag har han været direkte valgt i valgdistriktet Ingolstadt. Ved valget i 2005 fik han 65,9 procent af stemmerne i sit valgdistrikt.

Efter at have mistet mere end 17% af stemmerne ved delstatsvalget i Bayern i 2008 annoncerede ministerpræsident Günther Beckstein og CSU-formand Erwin Huber at de trak sig tilbage. Seehofer blev hurtigt foreslået som efterfølger, og han blev valgt på en partikongres 25. oktober 2008 med over 90% af stemmerne. 27. oktober blev han valgt som ministerpræsident med støtte fra FDP. Seehofers regering var den første koalitionsregering i Bayern siden 1962. Under Seehofers ledelse vandt partiet igen et absolut flertal under landdagsvalget den 15. september 2013.

I marts 2018 blev han Tysklands indenrigsminister under regeringen Angela Merkel IV. Som ministerpræsident i Bayern blev han efterfulgt af Markus Söder.

Eksterne henvisninger 

 Horst Seehofers hjemmeside

Ministerpræsidenter fra Tyskland
Ministre fra Tyskland
Medlemmer af Forbundsdagen
Politikere fra CSU
Personer fra Ingolstadt
The Script

The Script er et irsk band, som spiller alternativ rock. Bandet blev dannet under det nuværende navn i 2001, og består i dag af Danny O'Donoghue (vokal, keyboard), Mark Sheehan (guitar) og Glen Power (trommer).

Deres debutalbum hedder The Script, og blev udgivet i august 2008. Albummet indeholder singlerne "The Man Who Can't Be Moved", "We Cry" og "Breakeven", hvoraf førstnævnte var nummeret, som gav bandet deres internationale gennembrud. 
Deres andet album Science and Faith udkom i 2010, hvoraf den første udgivende single hedder "For the first time". I musikvideoen til denne sang, spiller Bonos datter, Eve Hewson, den kvindelige rolle.

Diskografi

Studiealbummer 
 The Script (2008)
 Science & Faith (2010)
 #3 (2012)
 No Sound Without Silence (2014)
 Freedom Child (2017)

Singler 
 We Cry (2008)
 The Man Who Can't Be Moved (2008)
 Breakeven (2009)
 Talk You Down (2009)
 Before The Worst (2009)
 For the first time (2010)
 Nothing (2010)
 Six Degrees Of Separation (2012)
 If You Could See Me Now (2013)
 superheroes (2014)

Kilder 

Musikgrupper fra Irland
Popgrupper
Indierockgrupper fra Storbritannien
Musikgrupper fra 1996
Changement

Et changement er en rideøvelse inden for dressur.
Hesten laver et changement, når rytteren beder heste om at skifte galop. (Fx hvis hesten rider på højre volte, og rytteren laver en slangegang, og på midten laver et changement så hesten skifter til venstre galop). Et changement er en meget svær øvelse. 

Til stævnerne er det kun hestene som skal lave changement, da det ofte kun er hesteryttere der er trænet på sådan et højt niveau, men ponyer kan sagtens lave øvelsen lige så godt
.Man laver et changement ved fx at lave en slangegang, en volte tilbage, eller en skråtigennem. Så hvis man kommer fra højre galop og skal til venstre, så træder man ned i venstre stigbøjle og lægger vægt på sit venstre sædeben, mens man springer an til den nye galop og bøjer hesten til den nye side.

Ridning
Qlink

Et qlink er et billede, som man kan reklamere med på sin websted, og som man kan bytte med andre. De fleste qlink måler 33x31 pixels, men de officielle mål er 81x33 pixels. Nogle får deres qlink til at blinke.

Billeder
Software
Lynafleder

En lynafleder er en anordning, som placeres på taget af en bygning for at beskytte den mod de skader, lynnedslag kan forårsage. Lynet ledes ned til en jordleder, som spreder ladningen ud i jorden. Lynaflederen blev første gang konstrueret i 1752 af Benjamin Franklin.

Elektrisk sikkerhed
Atmosfærisk elektricitet
Værnemidler
Krumbach (Schwaben)

Krumbach (Schwaben) er den næststørste by i Landkreis Günzburg i Regierungsbezirk Schwaben i den tyske delstat Bayern.

Geografi 
Krumbach ligger på Iller-Lech-sletten i flodalen til Kammel, der er en biflod til Mindel, der videre løber ud i Donau. Landskabet er præget af skove og landbrugsområder i en højde af 512 moh.

Til Krumbach kommune hører bydelene og landsbyerne Attenhausen, Billenhausen (med Hirschfelden), Edenhausen, Hohenraunau, Hürben og som den største Niederraunau.

Krumbach ligger i Region Donau-Iller, og de nærmeste større byer er Ulm, som ligger 41 km væk, og Augsburg som er 49 km væk.

 En kilometer øst for byen ligger kurbadet Krumbad, der er det ældste kursted i Schwaben, hvis historie går tilbage til det 14. århundrede.
 En kilometer væk ligger Schloss Niederraunau i bydelen af samme navn.

Historie 
I 1156 blev Krumbach nævnt første gang, og i 1370 fik byen købstadsrettigheder. Krumbach, der er centrum for den sydlige del af landkreisen, var fra 1305 til 1805 habsburgsk og var en del af det østrigske Markgrevskab Burgau. Ved Freden i Pressburg (1805) blev Krumbach en del af Bayern. I 1895 fik Krumbach stadsrettigheder, og i 1902 blev den sluttet sammen med nabobyen Hürben.

Eksterne henvisninger 

 Synagogen og den jødiske befolkning i bydelen Hürben

Landkreis Günzburg
Landensberg

Landensberg er en kommune i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Haldenwang.

Geografi 
Landensberg ligger i Region Donau-Iller.
 
I kommunen er der landsbyerne Glöttweng, Landensberg.

Landkreis Günzburg
Ctrl+Alt+Del

Ctrl+Alt+Del (CAD) er en videospilsrelateret onlinetegneserie og tegnefilm skabt af Tim Buckley. Navnet på tegneserien refererer til Windows kommandoen Control-alt-delete. Tegneserien fik sin premiere 23. oktober, 2002, og bliver i dag opdateret hver mandag, onsdag og fredag. Tegneseriens fokus har gradvist fjernet sig fra små jokes på én tegneseriestribe og omfatter nu ofte længere historier på flere sider. Tim Buckley har gjort tegneserien til sit fuldtidsjob, hvilket gør ham til én af de få personer, der har kunnet formå at leve af at lave onlinetegneserier.
I 2005 havde tegneserien mere end 300.000 læsere, der dagligt besøgte siden.

Ekstern henvisning 
Ctrl+Alt+Del

Onlinetegneserier
Tegnefilm
Leipheim

Leipheim er en by i Landkreis Günzburg i Regierungsbezirk Schwaben i den tyske delstat Bayern. Byens motto er: „Leipheim – Stadt an der Donau“.

Geografi 
Leipheim ligger i Region Donau-Iller ved sydenden af Schwäbisches Donaumoos.
 
Der er byerne Leipheim og Riedheim i kommunen.

Historie 
I Den tyske bondekrig i 1525 samledes i nærheden af Leipheim en hær på ca. 5000 bønder, Leipheimer Haufen, der gik mod byen Ulm, men de blev besejret af Schwäbischen Bund. I 1803 blev byen en del af Bayern.

Under 2. verdenskrig var her en flyvemaskinefabrik, hvor man byggede Messerschmitt-maskiner. Ved krigens slutning blev fabrikken omdannet til flygtningelejr, hvor der boede op til 3.150 mennesker; lejren blev nedlagt i 1950.

Weblinks 

 DP-Lager Leipheim 

Landkreis Günzburg
Milton H. Erickson

Milton Hyland Erickson (født 5. december 1901 i Arizona, død 25. marts 1980 i Phoenix, Arizona) var en amerikansk psykiater med speciale i medicinsk hypnose og familieterapi. Han var stiftende formand for American Society for Clinical Hypnosis og medlem af American Psychiatric Association, American Psychological Association og den amerikanske psykopatologiske Association. Han er kendt for sin tilgang til det ubevidste sind som kreativ og løsningsgenererende. Han er endvidere kendt for at have påvirket blandt andet Neurolingvistisk Programmering (NLP).

Eksterne henvisninger 

Psykiatere
Læger fra USA
Hypnotisører
Virginia Satir

Virginia Satir (26. juni 1916 – 10. september 1988) var en amerikansk forfatter og psykoterapeut, der især er kendt for sin tilgang til familieterapi. Hendes mest kendte bøger er Conjoint Family Therapy (1964), Peoplemaking (1972) og New Peoplemaking (1988). 

Hun er også kendt for at skabe "Virginia Satir – Change Process Model" (forandringsprocesmodel), som blev udviklet gennem kliniske studier. Forandringsledelse og organisatoriske guruer i 1990'erne og 2000'erne har anvendt denne model til at definere, hvordan ændringer påvirker organisationer.

Eksterne henvisninger 

Faglitterære forfattere fra USA
Psykologer fra USA
Richard Bandler

Richard Wayne Bandler (født 24. februar 1950) er en amerikansk forfatter, der har skrevet om personlig udvikling. Han er bedst kendt som opfinder af Neurolingvistisk Programmering (NLP) sammen med John Grinder. Han har også udviklet opfølgningssystemerne "Design Human Engineering" (DHE) og "Neuro Hypnotic Repatterning" (NHR).

Uddannelse og baggrund 
Bandler har en BA (1973) i filosofi og psykologi fra University of California, Santa Cruz (UCSC) og en MA (1975) i psykologi fra Lone Mountain College i San Francisco.

Referencer 

Psykologer fra USA
Faglitterære forfattere fra USA
Personer frikendt for mord
Salzburg Hauptbahnhof

Salzburg Hauptbahnhof er hovedbanegården i byen Salzburg i delstaten af samme navn i Østrig. Den udgør et vigtigt trafikknudepunkt i den vestlige del af Østrig, og før indførelsen af af EU's åbne grænser, fungerede banegården som grænsestation til Tyskland.

Salzburg Hauptbahnhof er banegård for såvel Österreichische Bundesbahnen (ÖBB) og Deutsche Bahn (DB). Flere vigtige nær- og fjernbanestrækninger bindes sammen her. Vestbanen fra Wien og Linz bindes sammen med banestrækningen Salzburg – München, hvorfra der også køres korridortrafik over Rosenheim til Tyrol og Vorarlberg. Mod syd fører hovedstrækningen over Bischofshofen og Zell am See til Wörgl. Fra denne banestrækning fortsætter en anden strækning i Schwarzach-St. Veit over i Tauernbanen.

For lokaltrafikken fungerer Salzburg Hauptbahnhof som udgangspunkt for Salzburger Lokalbahn samt som central knudepunkt for S-Bahn Salzburg og mange regionalbuslinjer.

Historie 
Salzburg blev forbundet med det internationale jernbanenet i 1860, da man åbnede den bayeriske Maximiliansbahn fra München over Rosenheim til Salzburg samt Kaiserin-Elisabeth-Bahn (der i dag udgør vestbanen) til Wien. Med udbygningen af jernbanenettet med færdigbygningen af Tauernbahn til Villach og videre til Trieste i 1909 steg betydningen af Salzburg Hauptbahnhof som trafikknudepunkt. På banegårdspladsen opførtes en lokalbanegård, hvorfra der fra 1886 afgik tog på Salzburger Lokalbahn og Salzkammetgut-Lokalbahn. Denne bygning findes ikke længere.

I 1944 og 1945 var banegården offer for flere allierede bombeangreb under 2. verdenskrig, og den blev delvist ødelagt. Der findes endnu flere forsagere i banegårdsområdet, som fortsat giver problemer i forbindelse med gravearbejder. I juli 2003 kostede en mislykket detonering af en 250 kg bombe to sprængningseksperter livet. 

Siden 1996 har Salzburger Lokalbahn afgået fra en underjordisk station under Südtiroler Platz. Med etableringen af S-banesystemet i og omkring Salzburg har banegården fået stigende betydning.

Salzburg Hauptbahnhof består både af en rebroussementsstation og gennemgående spor på hver siden af rebroussementsstationen. Dette er en arv fra tiden, hvor banegården fungerede som grænsestation, men med de åbne grænser i EU er denne struktur uhensigtsmæssig, da den begrænser banegårdens kapacitet. Derfor planlægges banegården ombygget, så rebroussementssporene omlægges til gennemgående spor. Et borgerinitiativ for bevarelse af den såkaldte marmorsal i den ene banegårdsbygning har forsinket ombygningen. Salzburgs byråd besluttede imidlertid at nedrive salen, hvorved ombygningen af banegården kunne begynde. Første spadestik blev taget den 7. november 2008, og banegården forventes at stå færdig i 2014. 

Jernbanestationer i Salzburg
Matthias Platzeck

Matthias Platzeck (født 29. december 1953 i Potsdam, DDR) er en tysk politiker, der fra 2002 til 2013 var ministerpræsident i delstaten Brandenburg. Fra november 2005 til april 2006 var han desuden formand for SPD.

Platzeck læste efter studentereksamen biomedicinsk kybernetik ved Technische Universität Ilmenau. Som færdiguddannet arbejdede han ved et institut for hygiejne i Karl-Marx-Stadt (nu Chemnitz) og på hospitalet i Bad Freienwalde. Fra 1982 til 1990 var han leder af afdelingen for miljøhygiejne ved hygiejneagenturet i Potsdam. Fra 1982 til 1987 videreuddannede han sig ved Akademie für Ärztliche Fortbildung der DDR i Berlin-Lichtenberg. Akademiet hørte under DDR's sundhedsministerium.

Han begyndte sit politiske engagement i LDPD i det daværende DDR og var i april 1988 med til at danne miljøorganisationen Arbeitsgemeinschaft für Umweltschutz und Stadtgestaltung, fork. ARGUS. Da ARGUS i 1989 var med til at stifte Grüne Liga – en paraplyorganisation for miljøgrupper – var Platzeck talsmand og deltog derfor i møder over hele landet under die Wende. Samtidig med stiftelsen af Grüne Liga dannedes Grüne Partei der DDR. Platzeck blev minister uden portefølje for partiet i Hans Modrows regering fra februar til april 1990. Ved valget til Volkskammer i 1990 blev han valgt for Grüne Partei, og han blev sekretær for den grønne gruppe i parlamentet, der også talte Bündnis 90. I oktober samme år blev han medlem af landdagen i Brandenburg for Bündnis 90, og var miljøminister fra 1990 til 1994, hvor Bündnis 90's regeringssamarbejde med SPD og FDP ophørte. Grundet utilfredshed med Bündnis 90's sammenlægning med det vesttyske grønne parti til Bündnis 90/Die Grünen valgte han i 1993 at forlade partiet. Han forblev dog miljøminister, og blev populær i hele Tyskland for at organisere hjælp til ofrene for en oversvømmelse af Oder i 1997. Siden 1995 har han været medlem af SPD. I 1998 blev han valgt til borgmester i Potsdam og afviste et tilbud fra kansler Gerhard Schröder om at blive minister i forbundsregeringen.

Platzeck blev medlem af delstatsledelsen i SPD i Brandenburg i 1998 og i 1999 tillige medlem af partiets landsledelse. I 2000 blev han formand for SPD i Brandenburg. Han efterfulgte Manfred Stolpe som Brandenburgs ministerpræsident i 2002 og dannede en koalitionsregering med CDU. Ved valget i 2004 fortsatte det samarbejde. Matthias Platzeck var formand for Bundesrat i 2004/2005. Da Franz Müntefering trak sig som partiformand for SPD blev Platzeck valgt som formand 15. november 2005. Han måtte trække sig fra posten grundet dårligt helbred allerede i april året efter, og ny formand for partiet blev Kurt Beck.

I august 2013 trak han sig tilbage som ministerpræsident og formand for SPD i Brandenburg. Han blev efterfulgt af Dietmar Woidke.

Eksterne henvisninger 

 Matthias Platzecks hjemmeside
 Biografi ved Brandenburgs Landdag 

Ministerpræsidenter fra Tyskland
Politikere fra SPD
Politikere fra DDR
Personer fra Potsdam
Münsterhausen

Münsterhausen er en købstad (markt) i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Thannhausen.

Geografie 
Münsterhausen liegt in der Region Donau-Iller, ved floden Mindel.
 
I kommunen ligger ud over Münsterhausen landsbyerne Hagenried, Oberhagenried, Reichertsried og Häuserhof.

Eksterne henvisninger 

 Officiel site om Münsterhausen

Landkreis Günzburg
Salzburger Lokalbahn

Salzburger Lokalbahn (SLB) er en lokalbane i Salzburg i delstaten af samme navn i Østrig. Den drives af et datterselskab af Salzburg AG, der er et offentligt ejet selskab for energi, trafik og infrastruktur. Salzburger Lokalbahn driver den mest befærdede S-banelinje S1 og dens sidelinje S11 samt de 8 trolleybuslinjer i Salzburg. Siden liberaliseringen af jernbanedriften spiller baneoperatøren også en vigtig rolle i forhold til godstrafik.

Salzburger Lokalbahns hovedstrækning fra Salzburg Hauptbahnhof svarende til den nuværende S1 og S11 åbnede i 1896. Lokalbanen betjener det nordlige Flachgau trafikalt, og på begge dens S-banelinjer er der et dagligt passagertal på over 10.000.

Fra 1907 til 1940 drev Salzburger Lokalbahns forgænger SETG (Salzburger Eisenbahn und Tramway Gesellschaft) ydermere byens sporvogne samt en sydlig lokalbane over Sankt Leonhard til Berchtesgaden med forbindelse til Königssee.

Med den øgede privatbillisme i 1970'erne var det på tale at lukke lokalbanen, hvilket lokale beboerprotester dog forhindrede.

Eksterne henvisninger 

Jernbanestrækninger i Østrig
Transport i Østrig
Lokalbahn
Neuburg an der Kammel

Neuburg an der Kammel (eller: Neuburg a.d.Kammel) er en købstad (markt) i Landkreis Günzburg i Regierungsbezirk Schwaben i den tyske delstat Bayern. Den ligger nord for Krumbach.

Geografi 
Neuburg a.d.Kammel ligger i Region Donau-Iller ved floden Kammel.

Der er ud over Neuburg a.d.Kammel landsbyerne Langenhaslach, Edelstetten, Marbach, Naichen, Höselhurst, Wattenweiler, Halbertshofen og Erisweiler i kommunen.

Landkreis Günzburg
BARK

BARK (Binär Aritmetisk Relä-Kalkylator) var Sveriges første computer og stod klar februar 1950 til en pris på 400.000 kroner. BARK var en 32-bit-maskine, opbygget af standard-telefonrelæ, og kunne udføre en addition på 150 millisskunder og en multiplikation på 250 millisekunder. Den havde en hukommelse  50 registre og 100 konstanter. Senere fordobledes hukommelsen.

BARK blev udviklet af Matematikmaskinnämnden parallelt med BESK.

Eksternt link 
 Barks hjemmeside

Datamater
Universität Hamburg

Universität Hamburg er et universitet i den bystaten Hamburg i Tyskland. Det blev grundlagt i 1919 af Wilhelm Stern ved at sammenlægge en række eksisterende akademiske institutioner, herunder Akademische Gymnasium, Kolonialinstitut , Hamburger Universität für Wirtschaft und Politik og Handelsakademie Hamburg. Universitetet har 35.587 studerende (2008) og 10.102 ansatte (2008).

Hovedsædet er beliggende i bydelen Rotherbaum, men universitetet har også aktiviteter i bl.a. Eppendorf, Altona, Bergedorf og Bahrenfeld.

Universitetet består af seks fakulteter: 
 Det juridiske fakultet
 Det økonomiske og samfundsvidenskabelige fakultet
 Det medicinske fakulutet
 Fakulutetet for pædagogik, psykologi og kinesiologi
 Det humanistiske fakultet
 Fakulutetet for matematik, informatik og naturvidenskab

Eksterne henvisninger 
 Universität Hamburgs hjemmeside

Universiteter i Tyskland
Offingen

Offingen er en købstad (markt) i Landkreis Günzburg i Regierungsbezirk Schwaben i den tyske delstat Bayern. Den er administrationsby for Verwaltungsgemeinschaft Offingen.

Geografi 
Offingen ligger i landskabet Donauried mellem Ulm og Donauwörth ved floderne Donau og Mindel. I 1978 blev den tidligere selvstændige kommune Schnuttenbach indlemmet i Offingen. Banelinjen München–Augsburg–Ulm–Stuttgart går gennem kommunen. Banegården i Neuoffingen var tidligere et betydningsfuldt jernbaneknudepunkt.

Landkreis Günzburg
Danske Universiteter

Danske Universiteter (eng.: Universities Denmark) er interesseorganisation for universiteterne i Danmark. Organisationen blev etableret i 1967 under navnet rektorkollegiet og skiftede i 2008 navn til Danske Universiteter. Den har til formål at fremme samarbejdet mellem universiteterne samt at tale universiteternes interesse i forhold til bl.a. Uddannelses- og Forskningsministeriet, andre myndigheder, organisationer i ind- og udland samt offentligheden. Organisationen er bl.a. medlem af European University Association og har 13 ansatte.

Ifølge Danske Universiteter er der 10 universitetsbyer i Danmark i (2019).

Danske Universiteter ledes af et præsidium bestående af Formandskollegiet og Rektorkollegiet.

Rektorkollegiets formand, rektor Brian Bech Nielsen (rektor ved Aarhus Universitet), fungerer som organisationens talsmand.

Medlemmerne 
Samtlige otte danske universiteter, dvs. videregående forsknings- og uddannelsesinstitutioner under Universitetsloven, er medlem af Danske Universiteter:
 Københavns Universitet
 Aarhus Universitet
 Syddansk Universitet
 Aalborg Universitet
 Roskilde Universitet
 Danmarks Tekniske Universitet
 Copenhagen Business School
 IT-Universitetet i København

Eksterne henvisninger 
 Danske Universiteters hjemmeside: https://dkuni.dk/

Referencer 

Universiteter
Universiteter
Horizon

New Horizons – en amerikansk plutosonde
 Horizon – En produktserie fra Vienna Symphonic Library
 Horizon (BBC) – En dokumentarserie fra BBC.